Document ID: 32014D0127

A BIZOTTSÁG VÉGREHAJTÁSI HATÁROZATA
(2014. március 7.)
a 2004/211/EK határozat I. mellékletének az élő lófélék és ezek spermájának, petesejtjének és embriójának az Európai Unióba történő behozatala tekintetében engedélyezett harmadik országok és országrészek jegyzékében a Kínára vonatkozó bejegyzés tekintetében történő módosításáról
(az értesítés a C(2014) 1386. számú dokumentummal történt)
(EGT-vonatkozású szöveg)
(2014/127/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, valamint 19. cikkének bevezető mondatára, továbbá a) és b) pontjára,
mivel:
(1)
A 92/65/EGK irányelv megállapítja többek között a lófélék spermájának, petesejtjeinek és embrióinak Unióba való behozatalára vonatkozó feltételeket. Ezeknek legalább egyenértékűeknek kell lenniük a tagállamok közötti kereskedelemre vonatkozó feltételekkel.
(2)
A 2009/156/EK irányelv megállapítja az élő lófélék Unióba történő behozatalának állat-egészségügyi feltételeit. Az irányelv úgy rendelkezik, hogy lófélék Unióba történő behozatala csak olyan harmadik országokból engedélyezett, amelyekben teljesülnek bizonyos állat-egészségügyi követelmények.
(3)
A 2004/211/EK bizottsági határozat (3) létrehozza a tagállamok által a lófélék, továbbá a lófélék spermájának, petesejtjeinek, és embrióinak behozatalára feljogosított harmadik országoknak és - amennyiben a régiókba sorolás alkalmazandó - azok részeinek jegyzékét, valamint feltünteti az ilyen behozatalokra alkalmazandó egyéb feltételeket. Ezt a jegyzéket a 2004/211/EK határozat I. melléklete tartalmazza.
(4)
Az illetékes kínai hatóságok a Nemzetközi Lovas Szövetség (FEI) égisze alatt, a bajnokok világturnéja keretében 2013 októberében rendezendő lovassport-rendezvény lebonyolítása érdekében Sanghaj térségének - amely a közeli nemzetközi repülőtérről közvetlen elérhető - lóbetegségektől mentes körzetként történő elismerését kérelmezték. Tekintettel az EXPO 2010 parkolója területén felállított, adott célt szolgáló létesítmények ideiglenes jellegére, helyénvaló a körzet kizárólag ideiglenes jelleggel történő jóváhagyása.
(5)
A kínai hatóságok által adott tájékoztatás és garanciák figyelembevételével, valamint annak érdekében, hogy korlátozott ideig lehetőség nyíljon törzskönyvezett lovak ideiglenes kivitele után azok Kína területének egy részéről a 93/195/EGK bizottsági határozat (4) követelményeinek megfelelően történő újrabehozatalára, a Bizottság elfogadta a 2013/259/EU végrehajtási határozatot (5), amely ideiglenes jelleggel jóváhagyta a CN-2 körzetet.
(6)
Mivel a lovassport-rendezvényt technikai okokból 2014. június 6-8-ra halasztották, és az állat-egészségügyi feltételek változatlanok maradtak, a 2004/211/EK határozat I. mellékletében szereplő táblázat 15. oszlopában ennek megfelelően ki kell igazítani a CN-2 körzetre vonatkozó dátumot.
(7)
A 2004/211/EK határozatot ezért ennek megfelelően módosítani kell.
(8)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/211/EK határozat I. mellékletében szereplő táblázatban a Kína CN-2 körzetre vonatkozó sor 15. oszlopában az „Érvényes 2013. szeptember 24-étőloktóber 24-ig” szavak helyébe a következő szöveg lép: „Érvényes 2014. május 30-átóljúnius 30-ig”.
2. cikk
Ennek a határozatnak a tagállamok a címzettjei.
Kelt Brüsszelben, 2014. március 7-én.

Labels: 3
18
6